27. ΒΑΣΙΛΙΚΟΝ ΔΙΑΤΑΓΜΑ υπ’ αριθ.552 της 9/18 Σεπτ.1972 (ΦΕΚ Α΄ 164) (Διόρθ. Ημαρτ. εν ΦΕΚ Α΄188 της 30  Οκτ.1972) Περί καταργήσεως, ιδρύσεως  και μετονομασίας εδρών της Ανωτάτης Βιομηχανικής Σχολής Θεσσαλονίκης. Έχοντες υπ’ όψιν : 1) Τα άρθρ.31 ( παρ. 3 και 4) του Ν.Δ. 3974/1959, 4 (παρ. 1 και 6) του Ν.Δ. 4578/ 1966, 91 του Ν.Δ.954/1942, 50 (παρ. 7) του Νόμ.5343/1932, ως αντικατεστάθη δια του άρθρου τρίτου του Α.Ν. 1430/1938, 5 του Β.Δ. 617/1969, 15, 38 και 39 του Ν.Δ. 957/1971, την υπ’ αριθ. 21812/2.9.1971 απόφασιν του Πρωθυπουργού, 2) την γνώμην της Συνελεύσεως των Καθηγητών της Ανωτάτης Βιομηχανικής Σχολής Θεσσαλονίκης την διατυπωθείσαν κατά την συνεδρίαν αυτής της 23.11.1971, 3) την υπ’ αριθ. 250/1972 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών και 4) την υπ’ αριθ. 296/1972 γνωμοδότησιν του Συμβουλίου της Επικρατείας, προτάσει των Ημετέρων Υπουργών, παρά τω Πρωθυπουργώ, Εθνικής Παιδείας και Θρησκευμάτων και Οικονομικών, απεφασίσαμεν και διατάσσομεν : Άρθρ.1.-1.Αι παρά τη Ανωτάτη Βιομηχανική Σχολή Θεσσαλονίκης υφιστάμεναι κεναί τακτικαί έδραι : α) Της Ψυχοτεχνικής. β) Της Ιδιωτικής Οικονομίας και Ερεύνης της Αγοράς, και  γ) Της Οικονομικής των Εκμεταλλεύσεων και Βιομηχανικής Λογιστικής, ιδρυθείσαι δια του υπ’ αριθ.153/1962 (ανωτ. αριθ.7) Β. Δ/τος καταργούνται. 2.Η διά της υπ’ αριθ.138574/1963 (ΦΕΚ 582 τεύχ. Β΄) (ανωτ. αριθ.7) υπουργικής αποφάσεως ιδρυθείσα παρά τη αυτή Σχολή τακτική έδρα Οργανωτικής μετονομάζεται εις τακτικήν έδραν της Οργανώσεως και Διοικήσεως Επιχειρήσεων, άνευ μεταβολής εις την σύνθεσιν του βοηθητικού διδακτικού προσωπικού αυτής. Άρθρ.2.-1.Ιδρύονται παρά τη Ανωτάτη Βιομηχανική Σχολή Θεσσαλονίκης αι κάτωθι τακτικαί έδραι: α) Της Οικονομετρίας. β) Της Ιστορίας Οικονομικών Θεωριών.  γ) Της Ιδιωτικής Οικονομικής. 2.Αι θέσεις του Βοηθητικού Διδακτικού Προσωπικού των καταργουμένων δια του άρθρ.1 του παρόντος Β. Δ/τος εδρών, καθίστανται θέσεις των εν τη παρ. 1 του παρόντος άρθρου ιδρυομένων εδρών ως ακολούθως : Αι θέσεις της έδρας Ψυχοτεχνικής, εξ ενός Επιμελητού και 3 βοηθών, άπασαι καθίστανται της έδρας Οικονομετρίας, αι θέσεις της έδρας Οικονομικής των εκμεταλλεύσεων και Βιομηχανικής Λογιστικής εξ ενός Επιμελητού και 3 Βοηθών, άπασαι της έδρας Ιδιωτικής Οικονομικής, αι δε θέσεις της έδρας Ιδιωτικής Οικονομικής και Ερεύνης της Αγοράς η μεν θέσις του Επιμελητού της έδρας Ιδιωτικής Οικονομικής αι δε 3 θέσεις Βοηθών της έδρας της Ιστορίας Οικονομικών Θεωριών. 